Omar (nimi)

Omar on miehen etunimi. Se on hyvin yleinen islamilaisissa maissa, joten se mielletään usein arabiankieliseksi nimeksi. Omarin rinnalla on käytössä myös nimiasu Umar. Umar oli yksi varhaisen islamilaisen historian merkkihenkilöistä.Akar, Sylvia: Arabiankieliset nimet. – Pirjo Mikkonen (toim.) Sukunimi? Etunimi? Maahanmuuttajien nimijärjestelmistä, s. 16. PDF Helsinki: Kotimaisten kielten tutkimuskeskus, 2002. .

Nimen alkuperä
Islamilaisen käsityksen mukaan Omar ja Umar juontuvat arabian sanoista ʿamir (’väkirikas; kukoistava’) ja ʿamara (’menestyä; elää kauan’). Kirjoitusasu Omar mukailee puhuttua arabiaa, sillä kirjoitetussa arabian kielessä ei esiinny lainkaan o-vokaalia. Nimimuodon Umar pohjana on arabian kirjakieli.Akar 2002, s. 19–20.

Omar on myös raamatullinen nimi. Vanhassa testamentissa Omar on Esaun pojanpoika. Nimen hepreankielinen merkitys on ’kaunopuheinen’.

Nimi Suomessa
Suomessa Omar on ollut käytössä etunimenä jo 1800-luvun puolivälissä. Nykyään se on yksi maan yleisimmistä musliminimistä. Sitä on annettu etunimeksi myös äidinkieleltään suomenkielisille pojille.

Digi- ja väestötietoviraston mukaan Omar on maaliskuun 2025 loppuun mennessä ollut Suomessa etunimenä 2 000 miehellä. Umar-nimisiä miehiä on ollut noin 160. Etunimitilastossa Omar on merkitty myös noin 390 naisen etunimeksi. Todennäköisesti naisille ei kuitenkaan ole annettu etunimeksi miehennimeä, vaan kyseessä on arabiankieliseen nimeen sisältyvä isännimi eli nasab.Akar 2002, s. 17.

Omarilla ei ole Suomessa virallista, almanakkaan merkittyä nimipäivää. Helsingin yliopiston almanakkatoimiston johtajan Minna Saarelma-Paukkalan mukaan Omar voisi mahdollisesti olla ensimmäinen musliminimi, joka saisi suomalaisen nimipäivän. Vuonna 2013 Yleisradiolle antamassaan kommentissa hän totesi, ettei tämä kuitenkaan tapahtuisi ”ainakaan lähivuosina”.

Helsingin yliopiston almanakkatoimiston virallisessa koirien nimipäiväkalenterissa Omarin nimipäivä on 16. maaliskuuta.

 Tunnettuja Omareja ja Umareja 

 Kalifeja 
 Umar, Umar ibn al-Khattab (n. 581–644), järjestyksessä toinen islamin kalifeista
 Omar II, Omar ibn Abd al-Aziz (k. 720), Umaijadi-dynastian kalifi

 Muita 
 Umar Farouk Abdulmutallab (s. 1986), nigerialainen terroristi
 Umar Abdulrahman (1938–2017), egyptiläinen terroristi
 Omar Abdulrahman (s. 1991), arabiemiirikuntalainen jalkapalloilija
 Omar Ajete (s. 1965), kuubalainen baseballpelaaja ja olympiavoittaja
 Omar Alderete (s. 1996), paraguaylainen jalkapalloilija
 Omar Apollo, Omar Apolonio Velasco (s. 1997), yhdysvaltalainen laulaja ja lauluntekijä
 Omar al-Bashir (s. 1944), Sudanin tasavallan 7. presidentti
 Omar Bongo (1935–2009), Gabonin tasavallan 2. presidentti
 Omar Bradley (1893–1981), yhdysvaltalainen kenraali
 Omar Bravo (s. 1980), meksikolainen jalkapalloilija
 Omar Browning (1911–1978), yhdysvaltalainen koripallovalmentaja ja olympiavoittaja
 Omar Cisneros (s. 1989), kuubalainen juoksija
 Omar Colley (s. 1992), gambialainen jalkapalloilija
 Omar Félix Colomé (1932–2015), argentiinalainen piispa
 Omar Cook (s. 1982), montenegrolainen koripalloilija
 Omar Craddock (s. 1991), yhdysvaltalainen kolmiloikkaaja
 Omar Daf (s. 1977), senegalilainen jalkapalloilija
 Omar Daoud (1983–2018), libyalainen jalkapalloilija
 Omar Diallo (s. 1972), senegalilainen jalkapallomaalivahti
 Omar al-Duaij (s. 1990), kuwaitilainen karateka
 Omar Emira (s. 1977), egyptiläinen soutaja
 Omar Epps (s. 1973), yhdysvaltalainen näyttelijä
 Omar Faraj (s. 2002), ruotsalais-palestiinalainen jalkapalloilija
 Omar Fraile (s. 1990), espanjalainen maantiepyöräilijä
 Umar Arteh Ghalib (1930–2020), somalialainen poliitikko ja pääministeri 1991–1997
 Omar Ahmed el Ghazaly (s. 1984), egyptiläinen kiekonheittäjä
 Omar Gonzalez (s. 1988), yhdysvaltalainen jalkapalloilija
 Umar Israilov (1981–2009), tšetšeenikapinallinen
 Omar Jama (s. 1998), suomalainen jalkapalloilija
 Umar Kemiläinen (s. 1982), suomalainen nyrkkeilijä
 Omar Khadr (s. 1986), kanadalainen lapsisotilas
 Omar Khaijam (1048–1131), persialainen runoilija, matemaatikko ja tähtitieteilijä
 Omar Khary (s. 1995), suomalainen jalkapalloilija
 Umar ibn al-Khattab (1969–2002), saudiarabialainen terroristi
 Omar Larrosa (s. 1947), argentiinalainen jalkapalloilija
 Omar Linares (s. 1967), kuubalainen baseballpelaaja ja olympiavoittaja
 Omar Marmoush (s. 1999), egyptiläinen jalkapalloilija
 Omar Mateen (1986–2016), afgaanitaustainen yhdysvaltalainen terroristi
 Omar McLeod (s. 1994), jamaikalainen pika-aitajuoksija ja olympiavoittaja
 Omar de Jesús Mejía Giraldo (s. 1966), kolumbialainen katolinen piispa
 Omar Benson Miller (s. 1978), yhdysvaltalainen näyttelijä
 Omar Monza (1929–2017), argentiinalainen koripalloilija
 Omar Moreno Palacios (1938–2021), argentiinalainen kansanlaulaja-lauluntekijä, kitaristi ja gaucho
 Omar al-Mukhtar (n. 1860–1931), libyalainen uskonoppinut, sissipäällikkö ja kansallissankari
 Omar Naber (s. 1981), slovenialainen laulaja ja lauluntekijä
 Omar Nasiri, marokkolainen vakooja ja kirjailija
 Umar Nurmagomedov (s. 1996), venäläinen vapaaottelija
 Omar pašša (1806–1871), Osmanien valtakunnan sotamarsalkka
 Omar Jeffery Pineiro (s. 1997), Smokepurpp, yhdysvaltalainen rap-artisti
 Omar al-Rabiah (s. 1989), kuwaitilainen karateka
 Umar Sadiq (s. 1997), nigerialainen jalkapalloilija
 Omar Alberto Sánchez Cubillos (s. 1963), kolumbialainen katolinen piispa
 Omar Sharif (1932–2015), egyptiläinen näyttelijä
 Omar Shariff, Dave Alexander (1938–2012), yhdysvaltalainen bluespianisti ja laulaja
 Omar Sharmarke (s. 1960), somalialainen poliitikko ja pääministeri
 Omar Sivori (1935–2006), argentiinalais-italialainen jalkapalloilija
 Omar Soli (s. 1999), suomalainen futsalpelaaja
 Omar Sosa (s. 1965), kuubalainen pianisti, lyömäsoittaja, säveltäjä ja yhtyeenjohtaja
 Omar Suleiman (1936–2012), egyptiläinen poliitikko
 Omar Sy (s. 1978), ranskalainen näyttelijä
 Umar Tall (1794–1864), länsiafrikkalainen imaami ja valtionjohtaja
 Omar Torrijos (1929–1981), panamalainen upseeri, valtion johtaja 1968–1981
 Omar Tugarev (s. 2001), suomalais-palestiinalainen vapaaottelija
 Umar Wirahadikusumah (1924–2003), indonesialainen poliitikko ja varapresidentti
 Omar Yaghi (s. 1965), jordanialainen kemisti, Nobelin kemianpalkinnon saaja
 Omar Rabie Yassin (s. 1988), egyptiläinen jalkapalloilija

 Lähteet 

 Aiheesta muualla 
 Etunimien taivutus: Omar (Kotimaisten kielten keskuksen verkkojulkaisu)

Luokka:Etunimet